Dinosaur menguasai dunia...
DIHOSKAN OLEH DAVID ATTENBOROUGH
...selama lebih 150 juta tahun.
Ia menduduki hampir setiap sudut dunia ini
dan wujud hampir dalam pelbagai bentuk dan saiz.
Ada yang amat luar biasa.
Kini kita tahu T. rex perenang yang hebat...
Velociraptor pemburu berbulu yang licik
dan sesetengah dinosaur mempunyai kelakuan yang amat aneh.
Tapi hampir setiap hari penemuan terbaharu diketahui
yang menjelaskan lagi tentang kehidupan di dunia ini, 66 juta tahun lalu.
Dalam Prehistoric Planet kali ini,
kami paparkan haiwan baharu
dan pengetahuan baharu tentang cara ia mencari pasangan,
cabaran yang dihadapi untuk menjaga keluarga
dan pertempuran hebatnya.
Saksikan zaman alam semula jadi memperlihatkan keajaibannya.
Ini Prehistoric Planet 2.
PAYA
Tanah paya luas di timur laut Asia.
Di kawasan rendah dan banjir ini, terdapat banyak pulau.
Setiap satunya dikelilingi air yang mengalir perlahan...
dan menjadikannya tempat perlindungan buat hidupan baharu.
Seekor pterosaur muda, sejenis Azhdarchid. Baru beberapa jam dilahirkan.
Berada di pulau ini
bermakna ia selamat untuk lakukan langkah pertama.
Ia sudah stabil berdiri, kini perlu cuba terbang pula.
Ia perlu berlatih lagi untuk membiasakan diri.
Walaupun tingginya baru 30 cm,
ia akan membesar menjadi dinosaur dengan lebar sayap sembilan meter.
Untuk itu, ia perlukan banyak makanan...
tapi pulau kecil ini tak dapat membantunya.
Ia perlu mengembara
untuk makan di hutan berpaya yang mengelilingi pulau.
Memang susah nak terbang kali pertama, terutamanya jika merentasi paya luas.
Hari ini, angin sepoi-sepoi bahasa.
Boleh membantunya untuk terbang.
Tapi si muda ini belum cukup kuat.
Shamosuchus. Pemangsa sepanjang 457 cm.
Pulau ini boleh menjamin keselamatannya
tapi perairan di sekeliling tidak selamat.
Jika terjatuh, agak sukar untuk terbang semula.
Ketinggian itu tak mencukupi.
Beberapa pterosaur yang lebih kuat
sudah hampir tiba di hutan.
Yang lain masih perlu mencuba.
Ajaibnya, ia terselamat.
Inilah peluang untuk mengambil ganjarannya.
Di hutan berpaya yang subur ini, ia boleh makan sepuasnya.
Di tanah lembap di Amerika Selatan,
musim panas yang panjang menjadikan suasana meriah.
Paya ini dipenuhi pelbagai jenis haiwan.
Pemburu pun berkumpul.
Ikan banang sepanjang 91 cm yang ganas.
Makanan buat Austroraptor.
Ia seakan-akan Velociraptor, tapi lebih besar.
Sepanjang enam meter dan seberat lebih 362 kg.
Gigi dinosaur ini sama seperti buaya
dan amat mahir menangkap ikan.
Kebiasaannya, ia pemburu yang menyendiri.
Tapi memandangkan bilangan ikan semasa musim panas meningkat,
bilangan Austroraptor juga bertambah.
Austroraptor paling besar cuba membolot kawasan paling banyak ikan.
Ia tak suka pesaing.
Bagi yang belum matang, waktu ini amat mencabar.
Austroraptor jantan ini, dengan warna bulu yang masih muda,
sukar mencari kawasan untuk dapatkan ikan.
Namun, ada cara lain untuk dapatkan makanan di sini.
Memandangkan ada banyak makanan, si dewasa suka membazir.
Ia selalu makan bahagian ikan yang paling berkualiti.
Bagi si muda, sisa makanan pun memadai.
Tapi agak berisiko.
Untuk dapatkannya, ia perlu licik.
Cedera dan bertangan kosong.
Disebabkan si dewasa masih makan di situ,
mungkin akan ada peluang lain.
Dua dinosaur dewasa berebut kawasan terbaik.
Si muda perlu bertindak...
dan beredar.
Berjaya.
Bukan sekadar sisa.
Ia belajar perkara baharu.
Apabila cuaca elok kembali tahun depan,
mungkin ia boleh rebut kawasan tangkap ikannya sendiri.
Di utara Madagascar, cuaca sudah pun berubah.
Hujan pertama sejak berbulan-bulan menyuburkan tanah gersang ini.
Lopak serta saluran dipenuhi air dan haiwan pun kembali.
Bukan semuanya dinosaur.
Menghendap di lopak berlumpur...
seekor "raksasa."
Beelzebufo, kodok puaka.
Ia amat besar dan boleh menelan seekor dinosaur kecil.
Tapi kodok jantan ini bukan mencari makanan.
Ia sedang mencari pasangan.
Kodok betina sangat cerewet, jadi ia perlu cari kawasan yang sesuai.
Kemudian, barulah ia boleh menarik pasangannya ke situ.
Bunyi kuak yang garau dapat didengari dari jauh.
Bukan ini yang ia harapkan.
Rapetosaur sepanjang 15 meter.
Ia tertarik dengan kawasan ini kerana ada mandian lumpur.
Bagi Beelzebufo, kehadirannya memburukkan keadaan.
Kini lopaknya dikerumuni sauropod seberat 70,000 kg.
Masa sangat suntuk.
Kodok betina hanya akan mengawan pada permulaan musim hujan.
Ia perlukan lopak baharu.
Ada satu.
Amat bahaya untuk ke sana.
Akhirnya ia sampai...
tapi kedatangannya disedari.
Ada sebab ia digelar kodok puaka.
Masa untuk "menyanyi" lagi...
tapi panggilannya takkan didengari kerana bunyi sauropod yang puas hati.
Mujurlah,
rapetosaur lebih sukakan satu perkara berbanding berkubang dalam lumpur...
iaitu makanan.
Kawanan kebuluran ini beredar...
sebelum itu, ia meninggalkan sesuatu yang berguna.
Berpuluh-puluh kesan tapak kaki gergasi yang dipenuhi air.
Sesuai untuk Beelzebufo menyambung usaha menarik pasangan.
Kodok puaka boleh hidup di sini saja
kerana setiap tahun, kawasan ini dibanjiri hujan bermusim.
Akan tetapi, ada kawasan yang berubah cuaca
dan hujannya tak menentu.
Dulu, lembangan pedalaman di Amerika Utara ini ditenggelami air.
Tapi setelah kemarau selama berdekad, tanah ini gersang.
Namun, sesetengah dinosaur masih berkeliaran di sini.
Kawanan pachycephalosaur,
makhluk aneh dengan tengkorak tebal dan jendul.
Ia lebih suka makan buah dan daun...
tapi kini ia terpaksa makan akar dan serangga.
Kawanan ini dipimpin oleh seekor jantan besar.
Ia menjaga keamanan supaya yang lain boleh cari makanan dengan tenang.
Tapi masalah akan tercetus dalam kawanan ini.
Si jantan muda menunjuk kekuasaan dengan keganasan.
Masa untuk jantan dominan menyedarkan kedudukannya atau mengusirnya.
Ia melibas kepala berwarna-warninya...
untuk cuba menakutkan si muda itu.
Tapi ia takkan mengalah begitu saja.
Tengkorak setebal 25 cm membolehkannya menahan tandukan kuat.
Si jantan tua lebih berat,
tapi si muda lebih tangkas dan bertenaga,
jadi keadaan memihak kepadanya.
Jeritan kejayaan.
Tapi terlalu awal.
Yang kalah perlu menanggung akibatnya.
Diusir.
Sendirian, ia akan alami kesukaran untuk menjaga dirinya.
Tapi kehidupan di sini tidak mudah buat si pemenang juga,
selagi air tidak kembali ke kawasan ini dengan cepat.
Di serata benua yang luas ini,
terdapat tanah paya seluas lebih 259,000 kilometer persegi...
dan kebanyakannya kekal banjir sepanjang tahun.
Semasa musim bunga,
tumbuhan baharu menjadi tempat makan terbaik buat kawanan yang berhimpun.
Tapi, selagi ada sebilangan besar pemakan tumbuhan...
pemburu pun sentiasa ada.
T. rex...
pemangsa darat paling kuat di bumi.
Biasanya, ia menyerang hendap mangsa...
tapi memandangkan ada banyak mata memerhati...
ini bukan masa sesuai untuk menyerang.
Menjelang malam,
beberapa kawanan yang telah meragut di kawasan terbuka
pulang berlindung di hutan.
Kini, keadaan memihak kepada pemangsa.
Mata tyrannosaur lebih besar daripada dinosaur lain,
dan membolehkannya melihat dengan jelas pada waktu malam.
Ia juga dapat bergerak meredah hutan dengan senyap,
disebabkan tapak kakinya yang berlapik.
Kawanan edmontosaur.
Ia tiada "senjata,"
tapi sama besar seperti T. rex dan dua kali lebih laju.
Untuk menangkapnya, T. rex perlu licik.
Setiap pemburu mengambil tempat dengan berhati-hati.
Kemudian, seekor T. rex sengaja membuat bising.
Edmontosaur cemas.
Ia tahu pemburu berada hampir,
tapi tidak tahu di mana lokasi sebenarnya.
Masa untuk mulakan langkah.
Seekor T. rex meluru keluar.
Kawanan itu panik dan lari ke arah T. rex lain yang menunggu untuk menyerang.
Strategi yang bijak...
oleh antara pemangsa darat terhebat yang pernah wujud...
di paya planet prasejarah kita.
PREHISTORIC PLANET: DISINGKAP
BENARKAH PACHYCEPHALOSAUR SUKA MENANDUK?
Ini tengkorak seekor pachycephalosaur,
pemakan tumbuhan sepanjang lima meter.
Walaupun sudah dikaji sejak bertahun-tahun,
kami masih cuba memahami sebab ia miliki kepala berbentuk aneh ini.
Ciri pachycephalosaur yang paling ketara tentulah...
DR. SUSANNAH MAIDMENT MUZIUM SEJARAH SEMULA JADI
...kepala jendulnya yang kelihatan aneh.
Di sekeliling kepalanya terdapat tuberkel, bonjolan dan rumbai.
Ia nampak seperti naga.
PROFESOR PAUL BARRETT MUZIUM SEJARAH SEMULA JADI
Apabila kali pertama mereka lihat tengkorak tebal dan jendul itu,
ia mungkin setebal 30 cm
dan dianggap sangat kukuh.
Ada pendapat yang mungkin ia digunakan untuk menanduk
bagi merebut status sosial.
Hari ini, haiwan seperti kambing bertanduk besar menanduk sebegitu.
Tengkorak tebal membantu melindungi otaknya daripada gegaran.
Tapi adakah ini menjelaskan fungsi sebenar kepala jendul pachycephalosaur?
Beberapa ahli paleontologi berpendapat bahagian dalam tengkorak perlu dilihat.
Mereka membelah beberapa kepala jendul pachycephalosaur
dan mendapati ia tidak cukup kuat
untuk menampung gegaran tandukan.
Akan tetapi, mereka menemui perkara lain yang menjelaskan kegunaan lain jendul itu.
Permukaannya mempunyai jaringan gentian kecil.
Mungkin ia menampung kulit berwarna terangnya
yang digunakan untuk menarik pasangan.
Teori baharu ini seperti diterima sehinggalah tahun 2013,
apabila terdapat penemuan baharu.
Seekor pachycephalosaur ditemui
dengan parut yang menunjukkan ia alami kecederaan di bahagian atas kepala
dan bukan sekali itu saja.
Mereka pulang dan memeriksa koleksi muzium bersejarah
dan mendapati sebenarnya terdapat banyak bukti kesan sebegitu
di bahagian yang sama pada beberapa ekor pachycephalosaur.
Bukti ini menunjukkan yang ia mungkin menanduk.
Jadi, adakah tengkoraknya cukup kuat
untuk melindungi otaknya?
Bagi mengetahui jawapannya, saintis menggunakan teknologi imbasan terkini.
Kami guna imbasan CT untuk hasilkan model tulang maya,
kemudian kami gunakan imej itu untuk lakukan ujian kejuruteraan
sama seperti kita uji bahagian pesawat atau implan pinggul.
Ujian itu memberikan pengesahan terakhir.
Hasilnya ialah jendul pachycephalosaur
boleh menampung daya yang sangat kuat.
Daya itu sama seperti pemain bola Amerika
yang saling berlanggar.
Kini kita tahu pachycephalosaur menggunakan kepalanya
sebagai senjata maut...
dan pameran berwarna-warni.
Dua ciri yang menunjukkan kehebatannya di dunia prasejarah.
Terjemahan sari kata oleh Hamizah